stanford-oval/wikipedia huggingface dataset:
לינדה מקרטני
פול מקרטני > הקריירה המוזיקלית

את תחילת עיסוקה במוזיקה עשתה לינדה בהקלטת קולות רקע לשיר "Let It Be" שהופיע באלבומה האחרון של להקת הביטלס Let It Be. לאחר פירוק הביטלס, סייעה לפול מקרטני בהוצאת שני אלבומי הסולו שלו, McCartney ‏(1970) ו-Ram ‏(1971) ולמדה ממנו נגינה על קלידים. כבר ב-"Ram" קיבלה לינדה קרדיט כיוצרת באלבום ובעת שבני הזוג הקימו בסוף 1971 את להקת Wings, הייתה לינדה חלק בלתי נפרד מהלהקה. הלהקה זכתה במספר פרסי גראמי והייתה לאחת הלהקות המצליחות ביותר בשנות השבעים של המאה ה-20, וזאת חרף חוסר ניסיונה המוזיקלי של קלידנית הלהקה, מגרעה שהיא עצמה הודתה בנכונותה.
ב-1977 יצא לאור סינגל בשם "Seaside Woman" על ידי להקה בשם "Suzy and the Red Stripes" (סוזי והפסים האדומים). מאוחר יותר התברר כי השיר נכתב על ידי לינדה מקרטני והוקלט עי להקת Wings כאשר לינדה עצמה משמשת כזמרת.
בני הזוג מקרטני חלקו מועמדות לפרס אוסקר על השיר "חיה ותן למות", אותו חיברו יחד לסרט מסדרת ג'יימס בונד אשר נשא את אותו השם. אלבום סולו של לינדה, "Wide Prairie" (ערבה רחבה) הושלם לאחר מותה בידי בעלה ויצא לאור בשנת 1998. לאחר מותה השתתף פול ביצירת האלבום "Garland for Linda" (זר ללינדה), שראה אור בשנת 2000, והקדיש לזכרה את אלבומו "Ecce Cor Meum".
צמחונות ואקטיביזם

מקרטני הייתה צמחונית נלהבת ואף שכנעה את בעלה בצדקת דרכה התזונתית. בסדרת ספרי הבישול שפרסמה, היא הטיפה לצמחונות והסבירה את הפיכתה לצמחונית בכך שהיא "איננה אוכלת שום דבר בעל פנים" וכן ש"אם לבתי מטבחיים היו קירות שקופים, כל העולם היה הופך לצמחוני". בשנת 1991 היא השיקה חברה לארוחות צמחוניות קפואות שנקראה "חברת המזון של לינדה מקרטני" ומוצרי החברה זכו להצלחה גדולה. בשנת 1995 תרמו לינדה ובעלה את קולם לפרק "ליסה הצמחונית" של סדרת הטלוויזיה המצוירת משפחת סימפסון. בני-הזוג מקרטני הסכים להשתתף בפרק רק אם דמותה של ליסה סימפסון, שסיפור הפיכתה לצמחונית עמד במרכז הפרק, תישאר צמחונית עד תום הסדרה. הפרק "Trash of the Titans" של אותה הסדרה הוקדש לזכרה לאחר מותה. חברת המזון של לינדה מקרטני נקנתה בשנת 2000 על ידי יצרנית המזון האמריקאית היינץ וב-2007 נמכרה לחברת היין סלסטיאל גרופ.
מלבד היותה צמחונית אדוקה, מקרטני גם נודעה כפעילה בנושא זכויות בעלי חיים. היא תמכה בארגונים רבים שעסקו בהגנה על זכויות בעלי חיים והייתה ממממניה של "הליגה נגד ענפי ספורט אכזריים" (אנ').
מקרטני נעצרה מספר פעמים על ידי שלטונות ארצות הברית, ברבדוס ואנגליה בחשד לאחזקת מריחואנה. היא התבטאה כנגד שימוש ב"סמים קשים" אך טענה כי שימוש במריחואנה הוא "לא רציני".
מותה

בשנת 1995 אובחנה מקרטני כחולה בסרטן השד. מצבה התדרדר במהרה כאשר הגידול בגופה התפשט והגיע לכבד. היא נפטרה בגיל 56 ב-17 באפריל 1998 בחוות המשפחה בטוסון, אריזונה. לאחר מותה נשרפה גופתה, ואפרה פוזר בשדות החווה של פול בסאסקס, אנגליה. לאחר מותה אמר פול כי מעריציה יוכלו לשמר את זכרה אם יתרמו כספים לאגודות למלחמה בסרטן אשר נמנעות מעריכת ניסויים בבעלי חיים. סוגיית הניסויים בבעלי חיים הטרידה את לינדה גם כשהייתה על ערש דווי והיא הקפידה שלא להשתמש בתרופות שבתהליך פיתוחן נוסו בניסויים שכאלה.
בטקס האזכרה שלה נכחו רבים, ביניהם גם חבריו של פול ללהקת הביטלס רינגו סטאר וג'ורג' האריסון.
דיסקוגרפיה

Ram (1971) (עם פול מקרטני)
Wide Prairie (1998)
מומבאי סיטי

מועדון הכדורגל מומבאי סיטי (בהינדי: मुंबई सिटी एफसी) הוא מועדון כדורגל הודי מהעיר מומבאי, מהאראשטרה, המשחק כיום בליגת העל ההודית.
היסטוריה

מומבאי סיטי הוקמה באוגוסט 2014 כחלק מהקמת הסופר ליג ההודי. מאמנה הראשון של המועדון היה פיטר ריד. בהמשך חתמו במועדון ניקולא אנלקה, פרדריק יונגברי ודייגו פורלאן. ב-28 בנובמבר 2019 קבוצת סיטי פוטבול רכשה 65% מהמניות של המועדון.
בעונת 2020/2021 זכה המועדון באליפות הראשונה שלו ועלתה לשלב הבתים של ליגת האלופות האסיאתית.
בעונת 2021/2022 מונה דס בקינגהאם לאימון הקבוצה. ב-11 באפריל 2022 ניצחה מומבאי 1-2 את אל-קווה אל-ג'וויה העיראקית שהיה גם הניצחון הראשון של קבוצה הודית בשלב הבתים של ליגת האלופות. בסופו של דבר סיים במקום השני בקבוצה, והחמיץ בקושי את ההעפלה לסיבוב הבא. ב-2022–23 ליגת העל ההודית, דס הוביל את מומבאי לרצף של 18 משחקים ללא הפסד, הארוך ביותר אי פעם בהיסטוריה של ליגת העל ההודית ובכך זכה במגן השני למומבאי תוך 3 שנים לאחר שעלתה בראש הליגה.
תארים

ליגת העל ההודית (2): 2020/2021, 2022/2023
גביע הליגה ההודי (1): 2020/2021
מחוז דאון

מחוז דאון (באנגלית: County Down, באירית: Contae an Dúin) הוא אחד מששת מחוזות צפון אירלנד שבממלכה המאוחדת. כמו כן, הוא אחד מ-32 מחוזות אירלנד המסורתיים, כחלק מפרובינציית אלסטר. בירת המחוז היא העיר דאונפטריק, על אף שהעיר הגדולה בו היא העיר בנגור. לפי מפקד אוכלוסין משנת 2011, מתגוררים במחוז כ-531,665 תושבים, רובם משתייכים לנצרות הפרוטסטנטית. המחוז גובל במחוז ארמה ממערב, במחוז אנטרים מצפון ובתעלה הצפונית מדרום וממזרח. פרבריהן המזרחיים של הערים בלפסט וליסבורן נמצאים במחוז דאון, אך חלק הארי שלהן נמצא במחוז אנטרים השכן. דומה היא העיר ניורי, אשר רובה נמצא במחוז ארמה ופרבריה המזרחיים נמצאים במחוז דאון.
המחוז שוכן לחופיו הדרום-מזרחיים של לוך ניי, ובשטחיו נמצאים גם לוך בלפסט, לוך קלינגפורד ולוך סנטרנגפורד. בשטח המחוז נמצאות הן הנקודה הדרומית ביותר בצפון אירלנד והן הנקודה המזרחית ביותר באי אירלנד כולו. במהלך המלחמות הוויליאמיות באירלנד בין השנים 1689-1691, היה המחוז למרכז המרד הפרוטסטנטי כנגד המלך הקתולי ג'יימס השני, מלך אנגליה, ובו ניטשו קרבות משמעותיים בין היעקוביטים הקתולים לבין תומכיו הפרוטסטנטיים של ויליאם מאוראנז׳, אשר ניצחו לבסוף ופיזרו את הצבא היעקוביטי ממחוז דאון ומצפון אירלנד כולה. השטחים הכפריים במחוז נפגעו מרעב תפוחי האדמה הגדול באירלנד, הן בשל מוות מרעב או מחלות והן בשל הגירה. אוכלוסיית המחוז צנחה בהדרגתיות מאז הרעב ועד לתחילת המאה ה-20 - אם בשנת 1841 התגוררו במחוז כ-361,446 תושבים, בתחילת המאה ה-20 התגוררו בו כ-205,889 תושבים בלבד. עלייה החלה להרשם רק משנות ה-20 של המאה ה-20, ואוכלוסייתו חזרה למספרה המקורי של לפני הרעב רק בשנות ה-70 של המאה ה-20.
מוחמד מונטארי

מוחמד מונטארי (בערבית: محمد مونتاري בתעתיק מדויק: מחמד מונתארי; נולד ב-20 בדצמבר 1993 בקומאסי שבגאנה) הוא כדורגלן קטרי יליד גאנה המשחק בעמדת החלוץ בקבוצת א-דוחייל מליגת העל הקטרית ובנבחרת קטר.
קריירת מועדונים

מונטארי גדל באקדמיית הכדורגל גולדן ליונס הגנאית. בשנת 2012 חתם באל-ג'יש מליגת העל הקטרית. ב-23 ביולי 2015 חתם על חוזה לחמש עונות בלחוויאה (לימים א-דוחייל) מליגת העל הקטרית. הוא הושאל פעמיים לאל-אהלי מליגת העל הקטרית.
קריירה בינלאומית

ב-27 בדצמבר 2014 ערך את הופעת הבכורה שלו בנבחרת קטר, בניצחון 3-0 על נבחרת אסטוניה במשחק ידידות. במשחק זה הבקיע את שער הבכורה שלו בנבחרת. הוא היה חלק מסגל נבחרת קטר בטורנירים גביע אסיה 2015 וגביע הזהב 2021.
נכלל בסגל נבחרת קטר לטורניר מונדיאל 2022, ובמשחק המחזור השני בשלב הבתים נגד נבחרת סנגל כבש את השער הראשון בהיסטוריה של קטר בגביע העולם בכדורגל.
תארים

אליפות קטר (2): 2016/2017, 2019/2020
גביע אמיר קטר (2): 2016, 2019
גביע השייח' ג'אסם (2): 2015, 2016
גביע הליגה הקטרית (1): 2012/2013
הגביע הקטרי (1): 2014
הערות שוליים

↑  لخويا-يضم-مونتاري-٥-مواسم-..-ويفتقد-فايس-٦-أسابيع באתר הרשמי של ליגת העל הקטרית, 23 ביולי 2015 (בערבית)
↑  Our national team squad for the #2022WorldCup באתר הרשמי של התאחדות הכדורגל הקטרית, 11 בנובמבר 2022 (באנגלית)
| נבחרת קטר – גביע הזהב 2021 |
| --- | --- | --- |
|  1 א-שיב •  2 רו-רו •  3 ע. חסן •  4 עפיף •  5 סלמאן •  6 חאתם •  7 עלאא' א-דין •  8 סוהיל •  9 מונטארי •  10 אל-היידוס •   11 אל-ביאתי •  12 בודיעף • 13 חדר •  14 אחמד • 15 א-ראווי • 16 ח'וח'י • 17 מוחמד • 18 עבד א-רזאק • 19 עלי • 20 אל-אחרק • 21 י. חסן • 22 ברשם • 23 מאדיבו • מאמן: סאנצ'ס |  1 א-שיב •  2 רו-רו •  3 ע. חסן •  4 עפיף •  5 סלמאן •  6 חאתם •  7 עלאא' א-דין •  8 סוהיל •  9 מונטארי •  10 אל-היידוס •   11 אל-ביאתי •  12 בודיעף • 13 חדר •  14 אחמד • 15 א-ראווי • 16 ח'וח'י • 17 מוחמד • 18 עבד א-רזאק • 19 עלי • 20 אל-אחרק • 21 י. חסן • 22 ברשם • 23 מאדיבו • מאמן: סאנצ'ס | קטר (מדינה) |
| נבחרת קטר – מונדיאל 2022 |
| --- | --- | --- |
|  1 א-שיב •  2 רו-רו •  3 ע. חסן •  4 אל-ביאתי •  5 סלמאן •  6 חאתם •  7 עלאא' א-דין •  8 אסדאללה •  9 מונטארי •  10 אל-היידוס •   11 עפיף •  12 בודיעף • 13 חדר •  14 אחמד • 15 א-ראווי • 16 ח'וח'י • 17 מוחמד • 18 מוניר • 19 עלי • 20 אל-האג'רי • 21 י. חסן • 22 ברשם • 23 מאדיבו • 24 אל-חדרמי • 25 ג'אבר • 26 טארק • מאמן: סאנצ'ס |  1 א-שיב •  2 רו-רו •  3 ע. חסן •  4 אל-ביאתי •  5 סלמאן •  6 חאתם •  7 עלאא' א-דין •  8 אסדאללה •  9 מונטארי •  10 אל-היידוס •   11 עפיף •  12 בודיעף • 13 חדר •  14 אחמד • 15 א-ראווי • 16 ח'וח'י • 17 מוחמד • 18 מוניר • 19 עלי • 20 אל-האג'רי • 21 י. חסן • 22 ברשם • 23 מאדיבו • 24 אל-חדרמי • 25 ג'אבר • 26 טארק • מאמן: סאנצ'ס | קטר (מדינה) |
| נבחרת קטר – גביע הזהב 2023 |
| --- | --- | --- |
|  1 זכריא •  2 סוהיל •  3 שחאתה •  4 פרחאת •  5 סלמאן •  6 פתחי •  7 סאלם •  8 אסדאללה •  9 מונטארי •  10 אל-ביאתי •   11 עבד א-רזאק •  12 אל-מערפי • 13 חדר •  14 אחמד • 15 א-ראווי • 16 טארק • 17 עבדאללה • 18 מוניר • 19 עלי • 20 ג'אבר • 21 חסן • 22 ברשם • 23 מאדיבו • מאמן: קיירוש |  1 זכריא •  2 סוהיל •  3 שחאתה •  4 פרחאת •  5 סלמאן •  6 פתחי •  7 סאלם •  8 אסדאללה •  9 מונטארי •  10 אל-ביאתי •   11 עבד א-רזאק •  12 אל-מערפי • 13 חדר •  14 אחמד • 15 א-ראווי • 16 טארק • 17 עבדאללה • 18 מוניר • 19 עלי • 20 ג'אבר • 21 חסן • 22 ברשם • 23 מאדיבו • מאמן: קיירוש | קטר (מדינה) |
מדפים (אלבום)

מדפים הוא אלבום הבכורה של בית הבובות שיצא בינואר 2005.
הפקה

מקורו של האלבום הוא בדרום אמריקה, שם עברו השירים ממטייל למטייל.
חברי הלהקה הקליטו בישראל סקיצות MP3 והעבירו למטיילים שפגשו במסעם, ואלה נתבקשו לצרוב לחבריהם.
השירים זכו לפופולריות גבוהה והגיעו אף למטיילים בהודו, אוסטרליה ויפן. כאשר הלהקה החלה להופיע בארץ נוכחה להם הפופולריות לה זכו שיריהם. סוכני חברות התקליטים נענע דיסק ובארבי רקורדס שהיו בהופעה של הלהקה החליטו להחתים את הלהקה על אלבום.
האלבום קיבל מעמד זהב בנובמבר 2005, ואף זיכה את בית הבובות בפרסי "הרכב השנה" ו"תגלית השנה" בטקס פרסי עמ"י ב־2006. במרץ אותה שנה קיבל האלבום מעמד פלטינה.
ללהקה לא היה שם קבוע במשך זמן רב, ורק זמן קצר לפני הדפסת עטיפת האלבום נבחר השם "בית הבובות", על שם השיר.
כסינגלים יצאו גם "למעני", "שיר בעפרון" ו"סיגפו", שהפך ללהיט.
רשימת רצועות

סיגפו (4:32)
עומד מול ראי (4:13)
בית הבובות (4:25)
מי אם לא אני (4:25)
הציורים של יובל (4:18)
אישה כנענית (3:23)
שיר בעיפרון (3:52)
שמש (3:32)
אמן (3:17)
למעני (4:33). בסוף הרצועה של "למעני" ישנו "שיר נסתר" — מדפים — שעל שמו נקרא האלבום.
מבצעים ואמנים משתתפים

שירה: אמיר אטיאס, איתי שיף
מילים: אמיר אטיאס, איתי שיף, יובל שטרן
הלחנה וגיטרה קלאסית: אמיר אטיאס
עיבוד, גיטרה חשמלית, מפוחית ומנדולינה: נתן סולומון
גיטרה בס: זיו הרפז, שי חלמיש, דני בושקניץ
תופים וכלי הקשה: גיל פלוטניק ("קולי")
כינור: ריטה שטיינפר, לאוניד פורטנוי
קלידים: זיו לביא
חצוצרה: אברהם פלדר
סקסופון טנור: אסף יוריה
ויולה: לאוניד שפייר
סינגלים

| שמש |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: אוקטובר 2004 |  |  |
|  | אורך: 3:32 |  |  |
|  | מפיק: בית הבובות |  |  |
|  | כותב: אמיר אטיאס |  |  |

| למעני |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: דצמבר 2005 | רשת ג': מקום 2 במצעדים השבועיים מקום 32 במצעד השנתי |  |
|  | אורך: 4:33 | רשת ג': מקום 2 במצעדים השבועיים מקום 32 במצעד השנתי |  |
|  | מפיק: בית הבובות | רשת ג': מקום 2 במצעדים השבועיים מקום 32 במצעד השנתי |  |
|  | כותב: יובל שטרן (מילים) אמיר אטיאס (לחן) | רשת ג': מקום 2 במצעדים השבועיים מקום 32 במצעד השנתי |  |
|  |  | רשת ג': מקום 2 במצעדים השבועיים מקום 32 במצעד השנתי |  |
| שיר בעיפרון |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: מרץ 2006 | רשת ג': מקום 2 במצעדים השבועיים מקום 14 במצעד השנתי  גלגלצ: מקום 10 במצעד השנתי |  |
|  | אורך: 3:52 | רשת ג': מקום 2 במצעדים השבועיים מקום 14 במצעד השנתי  גלגלצ: מקום 10 במצעד השנתי |  |
|  | מפיק: בית הבובות | רשת ג': מקום 2 במצעדים השבועיים מקום 14 במצעד השנתי  גלגלצ: מקום 10 במצעד השנתי |  |
|  | כותב: אמיר אטיאס | רשת ג': מקום 2 במצעדים השבועיים מקום 14 במצעד השנתי  גלגלצ: מקום 10 במצעד השנתי |  |
|  |  | רשת ג': מקום 2 במצעדים השבועיים מקום 14 במצעד השנתי  גלגלצ: מקום 10 במצעד השנתי |  |
מוצב שני

| --- | --- |

מבט לכיוון דרום מהסוללה, חיילים הולכים על הביצור שמעל הצוללת (לפי פתחי האוורור שמאחוריהם) (1997)
 מידע על המבנה
 סוג:  מוצב 
 תקופת הבנייה:  ? – יוני 1996
 תאריך הריסה:  24 במאי 2000
 קואורדינטות:  33°22′16″N 35°35′15″E﻿ / ﻿33.371124°N 35.58751°E﻿ / 33.371124; 35.58751
  (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןמוצב שני(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןמוצב שני
 
מבט מהתצפית לכיוון צפון למוצבי ריחן עישייה סוג׳וד (1997)
מוצב שני היה המוצב האחרון שהוקם ברצועת הביטחון בדרום לבנון.
המוצב נבנה בשלוחה הצפונית של רכס עיון, כשני קילומטרים צפונית למפקדת החטיבה המזרחית ביחידת הקישור ללבנון בעיירה מרג' עיון.
היסטוריה

החל משנת 1992 מוקם מדי פעם כוח תצפית מיחידת מודיעין (יחמ"ם) במבנה נטוש שכונה "בית העמודים" בפאתים הצפוניים של העיירה מרג' עיון. כוח התצפית מלווה בכיתת חי"ר ובטנק לאבטחה היה מתמקם בבית העמודים אד הוק למבצעים או כשהתגברו ההתראות על כוונת מחבלים לפגע באזור זה.
בעקבות מספר אירועים קשים במהלך 1995 בגזרה שמדרום וממערב למוצבי צה"ל בריחן ובעישייה הוחלט לחזק את הגזרה בתצפית ובאש.
בית העמודים אוייש באופן קבוע החל מאוקטובר 1995 מיד לאחר ההתקלות של כח ממסיעת 51 של גולני במחמודיה.
בחודש יוני 1996 הוקם המוצב בסמוך לבית העמודים והוצבה בו מחלקת חי"ר, צוות שריון וכוח איסוף קרבי.
בתחילה נקרא המוצב "המזבלה" בשל אתר האשפה שהיה קיים בצמוד לו ולאחר מכן שונה שמו ל"שני", על שם ביתו של קצין ההנדסה של יק"ל שתכנן ופיקד על הקמת המוצב ושנהרג ממטען צד ב-30 במאי 1996.
מטען צד הופעל על כוח של צה"ל, שנע בסמוך למשרדי הצלב האדום באזור מרג' עיון. בתקרית זאת נהרגו ארבעה חילי צה"ל ועוד שבעה חיילים נפצעו.
לאחר הקמתו התמעטו אירועי הפח"ע בגזרת השליטה של המוצב.
המוצב פוצץ ב-24 במאי 2000, ליל יציאת כוחות צה"ל מדרום לבנון.
ראו גם

צבא דרום לבנון
הלחימה בדרום לבנון (1985–2000)
הערות שוליים

↑  סגן דרור בראשי ז"ל
↑  סא"ל יורם יעקב דהאן ז"ל
מוצב שרייפה

תמונה שצולמה ממוצב שרייפה ברצועת הביטחון ברקע הכפר אבל א-סאקי, ההר המושלג ברקע הוא החלק הצפוני מערבי של החרמון הסורי (1998)
פתיחת ציר לעבר מוצב חיל התותחנים שרייפה בדרום לבנון בשנת 1998
מבט לתוך מוצב שרייפה ברצועת הביטחון בלבנון ועל התומ"תים. (1998)
מוצב שרייפה, מרץ 2000
מוצב שרייפה היה מוצב של חיל התותחנים בגזרה המזרחית ברצועת הביטחון בדרום לבנון כ-8 ק"מ צפונית לגבול. המוצב היה ממוקם על רכס אל-ח'יאם, בחלקו הצפון מזרחי של עמק עיון - מזרחית למרג' עיון, מערבית לערוץ החצבאני ההררי ("וואזני"), ומצפון לעיירה אל-ח'יאם. המוצב שכן מדרום למוצב עיישייה וממזרח למוצב הבופור ונועד לגיבוי ארטילרי למוצבי צה"ל וצד"ל בגזרה המזרחית, ולמענה בשעת הצורך לחיילי צד"ל ולסוהרים בכלא אל-ח'יאם.
מבנה

מוצב שרייפה היה המוצב החודר היחידי של חיל התותחנים בגזרה המזרחית רצועת הביטחון (בנוסף היה גם את מוצב טבק שנמצא אף הוא בתוך רצועת הביטחון, אך בחלקה המערבי). המוצב היה מחולק לשני מוצבי משנה: שרייפה עליון ושרייפה תחתון. המוצב התחתון היה ממוקם כ-100–150 מטר דרומית מערבית לעליון וקצת נמוך ממנו.
ככלל, המוצב היה מאויש באורח קבוע על ידי סוללת תותחים אחת והתחתון אויש רק כתגבור (ע"פ החלטות מח"ט) וכאשר העליון היה בשיפוצים.
המוצב העליון היה מוקף בבטונדות וממוגן כראוי והרבה יותר מאורגן מאשר המוצב התחתון. הוא כלל מטבח וחדר אוכל מסודר, חדר תדריכים וחדר חובשים גדול, כאשר במוצב התחתון הלינה הייתה באוהלים בין סוללות עפר.
במוצב הייתה מחלקת חי"ר מתוגברת בצוות טנק וכן צוות נ"מ צוות הנ"מ היה ללא נשק נ"מ, אלא עם אמצעי תצפית[דרוש מקור]. מטרתה של המחלקה הייתה להגן על המוצב ולהציב מארבים על הציר המוביל מהגדר למוצב. אספקת המים הייתה מגיעה למוצב בעזרת מכליות המים של צד"ל.
בינואר 2000 נבנו סביב המוצב רשתות ברזל ענקיות, שנועדו לתת מענה לירי טילים על מוצבי צה"ל בדרום לבנון באותה תקופה. רשתות הברזל נועדו לגרום להפעלת מנגנון הטילים לפני שיפגעו בעמדות המוצב.
ב-24 במאי 2000, בעקבות התמוטטות צד"ל ונסיגת צה"ל מרצועת הביטחון ננטש המוצב ופוצץ.
ראו גם

הלחימה בדרום לבנון (1985–2000)
מלחמת לבנון הראשונה
לקריאה נוספת

משה (צ'יקו) תמיר, מלחמה ללא אות, תל אביב: מערכות - משרד הביטחון, 2005, מסת"ב 9650512969
מחוז דן לירי-ראת'דאון

| --- | --- |
סמל מחוז דן לירי-ראת'דאוןסמל מחוז דן לירי-ראת'דאון
 מדינה:  אירלנד אירלנד
 פרובינציה:  לנסטר לנסטר
 רשות מחוקקת:  legislative body of Dún Laoghaire-Rathdown County Council 
 בירת המחוז:  דן לירי
 שטח:  127.311 קמ"ר
 אוכלוסייה:  ‏
  ‑ במחוז:  217,274 (2016)
 קואורדינטות:  53°18′N 6°08′W﻿ / ﻿53.3°N 6.14°W﻿ / 53.3; -6.14 
 www.dlrcoco.ie
  מפת מיקום  מפה מפורטת    he tabBackground:;tabBorder:#aaa;defaultTab:0;
 
מחוז דן לירי-ראת'דאון (באנגלית: County Dún Laoghaire–Rathdown, באירית: Contae Dún Laoghaire–Ráth an Dúin) הוא מחוז משנה באירלנד, חלק ממחוז דבלין. המחוז ממוקם בפרובינציית לנסטר, ובירת המחוז היא העיר דן לירי, על שמה הוא נקרא, כמו גם על שם הברונות האירית ראת'דאון. לפי מפקד אוכלוסין משנת 2016, מתגוררים במחוז כ-217,274 תושבים. המחוז גובל במחוז ויקלו מדרום, במחוז דרום דבלין ממערב, בעיר דבלין מצפון ובים האירי ממזרח.
בשנת 1994 פוצל מחוז דבלין לארבעה מחוזות משנה:
שטח העיר דבלין, בירת אירלנד
מחוז פינגל
מחוז דרום דבלין
מחוז דן לירי-ראת'דאון
לינדה מרטין אלקוף

| --- | --- |
אין תמונה חופשית
 לידה:  25 ביולי 1955 (בת 69) פנמה 
 מקום לימודים:  אוניברסיטת בראון 
 מוסדות:  מכללת האנטר  אוניברסיטת סירקיוז 
 תחומי עניין:  פילוסופיה, אקזיסטנציאליזם 
 עיסוק:  פילוסופית 
 מדינה:  ארצות הברית 
 פרסים והוקרה:  עמיתת האקדמיה האמריקאית לאמנויות ולמדעים (2023) 
 www.alcoff.com
 
לינדה מרטין אלקוף (באנגלית: Linda Martin Alcoff, נולדה ב- 25 ביולי 1955) היא פרופסור לפילוסופיה באוניברסיטת ניו יורק (CUNY) ומכללת האנטר, העוסקת בעיקר בנושאים של זהות, מגדר ומין. אלקוף תומכת בפמיניזם ומתנגדת לגזענות. היא אחת מהפילוסופיות המובילות כיום בארצות הברית בתנועת הפמיניזם ומאמריה וספריה משמשים אחד מהנדבכים האידאולוגיים של התנועה[דרוש מקור]. אלקוף קראה להכללה של קבוצות שאינן מייצגות היסטורית בפילוסופיה, ומציינת כי פילוסופים מקבוצות אלה יצרו תחומי חקירה חדשים, כולל פילוסופיה פמיניסטית, תורת הגזע הביקורתית והפילוסופיה של להטה"בק.
קורות חיים

לינדה מ. אלקוף נולדה ב-25 ביולי שנת 1955 לאם אמריקאית ולאב פנמי, עובדה זו כנראה גרמה לה להתייחס יותר לנושא הגזע בכתבים שלה, למרות שהיא טוענת שנושא הגזע מעסיק כל אדם בעולם המערבי והיא אינה מקשרת את עולם העבודה שלה עם העולם האישי שלה.
אלקוף קיבלה את התואר הראשון והשני שלה מאוניברסיטת ג'ורג'יה ואת הדוקטורט עשתה באוניברסיטת בראון.
אלקוף כתבה מעל לחמישה ספרים ועורכת בשיתוף עם סופרים אחרים (ערכה במשותף כ-10 ספרים) ספרים שעוסקים במין, גזע, אפיסטמולוגיה, פוליטיקה, זהות חברתית, מגדר ופמיניזם.
בנוסף לכתיבת ספרים היא מרצה ומלמדת במכללת האנטר ואוניברסיטת ניו יורק ולימדה באוניברסיטת סירקיוז.
רעיונות מרכזיים

אחד הספרים המפורסמים ביותר של לינדה מרטין אלקוף נקרא "Visible Identities" (זהויות נראות לעין). הספר עוסק בהגדרת זהות אפיסטמולוגית וכיצד זהות זו מושפעת ומובנת דרך זהות פוליטית וחברתית. אלקוף מקשרת בין הדיון על זהות פוליטית לדיון רחב יותר בנוגע לטבע הזהות הסובייקטיבית עצמה.
בספר זה, אלקוף טוענת כי נראות של זהויות חברתיות שונות מאפשרת דמוקרטיה פלורליסטית. בספרה, אלקוף מציגה דיון מעמיק בתפיסה הליברלית של זהויות חברתיות ופוליטיות אך בו בזמן חושפת בעיות מרכזיות בתפישות אלו.
לטענתה, הליברליזם המודרני מתמקד באיחוד זהויות ולפיכך מאבד אלמנטים של פלורליזם ותפיסה אישית של המציאות, כפועל יוצא מזהויות מגדריות, אתניות וחברתיות מגוונות.
גישה זו של לינדה מרטין אלקוף משויכת לאפיסטמולוגיה (תורת ההכרה). אלקוף טוענת שהמציאות נובעת מפרשנות עצמית ולכן, לא כדאי ואף אסור למזג את כל הזהויות הקטנות שיוצרות את הזהויות השונות בחברה לכדי זהות לאומית אחת. ולמרות זאת היא טוענת שלא כולם אותו דבר וכך מתנגדת לליברליזם המודרני.
אלקוף חושבת כי יש הבדלים בין הזהויות וצריך לשמור עליהם, אך לא צריך להיות הבדל ביחס של החברה כלפיהם.
הישגים

בשנת 2005, אלקוף קבלה תואר של כבוד אגודת הנשים בפילוסופיה
בשנת 2006, לינדה מרטין נכנסה לרשימת "100 ההיספנים המשפיעים ביותר בארצות הברית".
בשנת 2001 קיבלה תואר דוקטור של כבוד מאוניברסיטת אוסלו
נשיאת חברה הפילוסופית האמריקאית לשנת 13-2012.
ספרים ומאמרים > ספרים

(Visible Identities: Race, Gender, and the Self (2006.
(2008, 1996) Real Knowing: New Versions of Coherence Epistemology.
(Epistemology: The Big Questions (1998.
(The Future of Whiteness (2015
ספרים ומאמרים > ספרים שכתבה בשיתוף פעולה

(Feminist Epistemologies, co-editor, (1993
(Epistemology, editor, (1998
(Thinking from the Underside of History: Enrique Dussel's Philosophy of Liberation, co-editor, (2000.
(Identities: A Reader, co-editor, (2003
(Singing in the Fire: Stories of Women in Philosophy, editor, (2003
(Blackwell Guide to Feminist Philosophy, co-editor, (2006
(Identity Politics Reconsidered, co-editor, (2006
ראו גם

פילוסופיה
פוסטמודרניזם
הערות שוליים

↑  "Female Philosophers Shake Up Their Field". The Chronicle of Higher Education. 2013-01-14. נבדק ב-2018-01-25.
↑  Alcoff, George Yancy and Linda Martín. "Philosophy's Lost Body and Soul". Opinionator (באנגלית). נבדק ב-2017-11-03.
↑  Ronald Sundstrom, Review of Visible Identities: Race, Gender and the Self, 2006-06-22
| --- | --- |
בקרת זהויות :  NLI: 987007257393905171  BIBSYS: 90676478  BnF: cb13537875v (data)  CiNii: DA0727775X  GND: 155646702  ISNI: 0000 0001 1625 1144  LCCN: n92046395  LNB: 000113914  NKC: mub20191043420  NTA: 114488843  SNAC: w6751fcd  SUDOC: 077311337  VIAF: 39539108   WorldCat (עם VIAF): 39539108
מוניקה רמבו

| --- | --- |

מוניקה רמבו, כפי שהופיעה על עטיפת החוברת Monica Rambeau: Photon #1 מדצמבר 2022, אמנות מאת מתאוס מנהאניני.
 סוג:  גיבור-על
 הוצאה לאור:  מארוול קומיקס
 הופעה ראשונה:  The Amazing Spider-Man Annual #16 (דצמבר 1982)
 יוצרים:  רוג'ר סטרן ג'ון רומיטה הבן
 גילום הדמות:  אקירה אקבר, "קפטן מארוול" טיונה פאריס, "וונדה-ויז'ן", "המארוולס"
 מידע
 שם אמיתי:  מוניקה רמבו
 כינויים:  פולסר, גבירת האור, כוכב היום, פוטון, קפטן מארוול, ספקטרום
 סטטוס:  פעיל
 כוחות:  יכולת לשנות את גופה לכל צורת אנרגיה שבספקטרום האלקטרומגנטי, ספיגת והקרנת אנרגיה, תעופה הקרובה למהירות האור בצורת אנרגיה, מסוגלת לעופף בריק החלל בצורת האנרגיה.
 חברה בקבוצה:  האולטימייטס
 חברה לשעבר בקבוצה:  סטרייק-פורס נקסטווייב האוונג'רס האוונג'רס העוצמתיים (מנהיגה) האוונג'רס הסודיים (מלחמת אזרחים)
 אזרחות:  ארצות הברית 
 דמויות קשורות
 משפחה:  פרנק ומריה רמבו (הורים)
 אויבים:  מונסטון, Blackout 
 
מוניקה רמבו (באנגלית: Monica Rambeau) היא דמות בדיונית של גיבורת-על המופיעה בחוברות הקומיקס האוונג'רס ביקום מארוול קומיקס. דמותה הופיעה לראשונה בחוברת The Amazing Spider-Man Annual #16 מדצמבר 1982 ונוצרה על ידי הכותב רוג'ר סטרן והמאייר ג'ון רומיטה הבן. הדמות הייתה ידועה בזהותה קפטן מארוול, ובהמשך גם כפוטון, פולסר וספקטרום.
מוניקה רמבו הייתה קצינה במשטרת סיור הנמלים של ניו אורלינס, לואיזיאנה, ששימשה גם כרב-חובל באוניית משא. היא ניסתה למנוע את יצירתו של נשק רב-עוצמה, ונחשפה לאנרגיה בין-ממדית. כתוצאה מכך, היא מסוגלת להמיר את גופה לכל סוג של אנרגיה, ומשתמשת בכוחות אלו כדי להילחם בפשע. היא ביקשה את עזרת האוונג'רס בשליטה על כוחותיה, והחלה להתאמן תחת הדרכתם של קפטן אמריקה והצרעה. בהמשך, היא מחליפה את הצרעה כמנהיגת האוונג'רס. כאשר ג'ניס-וול הופך להרפתקן ונוטל את זהותו של קפטן מארוול כמו אביו לפניו, מוניקה מתרעמת על כך. לאחר שהשניים חוברים יחדיו להילחם בנבל-העל שולט המוחות, ג'ניס-וול מסכים לנטוש את זהותו כקפטן מארוול לטובת מוניקה, לאחר שהחליט שהיא ראויה יותר לכך, אך היא מסרבת מתוך הערכה למורשתו של מאר-וול ומאמצת זהות חדשה בשם הקוד "פוטון". כשג'ניס שינה את צורתו ובחר להשתמש בשם הקוד "פוטון", מוניקה התעמתה איתו אך לבסוף הסכימה לנטוש את שם הקוד שלה ולבחור בשם "פולסר".
במהלך אירועי מלחמת אזרחים על חוק רישום העל-אנושיים, מוניקה מובילה את קבוצת נקסטווייב, כחלק מ"המאמץ העליון לאנטי-טרוריזם" (Highly Anti-Terrorism Effort,‏ H.A.T.E), סוכנות המשמשת כפרודיה לסוכנות S.H.I.E.L.D. בנוסף, היא מתגייסת לקבוצת האוונג'רס הסודיים של קפטן אמריקה ונרשמת כחברת "יוזמת חמישים המדינות".
לפני המיתוג מחדש של יקום מארוול, "מארוול עכשיו!", פולסר הופיעה בהרצת החוברות Marvel Divas ("הדיוות של מארוול", בהשראת סקס והעיר הגדולה), יחד עם החתולה השחורה, הלקאט וכוכב אש. נכון לנובמבר 2013, היא מופיעה בכרך שני לסדרת האוונג'רס העוצמתיים תחת שם הקוד ספקטרום.
את דמותה הצעירה של מוניקה רמבו בסרט היקום הקולנועי של מארוול "קפטן מארוול" גילמה השחקנית אקירה אקבר. את דמותה המבוגרת מגלמת בסדרת הלייב אקשן "וונדה-ויז'ן" השחקנית טיונה פאריס, שעתידה לשוב ולגלם את דמותה בסרט ההמשך ל"קפטן מארוול", "המארוולס".
הערות שוליים

↑  Avengers #227, January 1983
↑  Avengers #279, May 1987
↑  New Thunderbolts #9, August 2005
↑  Nextwave #1-12, March 2006-March 2007
↑  Civil War #5, November 2006
↑  MYCUP O' JOE VOL 14: Dan Abnett and Andy Lanning, April 9th 2009
ערך זה הוא קצרמרבנושא קומיקס. אתם מוזמנים לתרום לוויקיפדיה ו.
מזל סרטן

ערך זה עוסק במזל האסטרולוגי. אם התכוונתם לקבוצת הכוכבים, ראו .
סמל מזל סרטן
סרטן
בול ישראלי המוקדש למזל סרטן
מזל סרטן הוא אחד משנים עשר המזלות שבגלגל המזלות. באסטרולוגיה המערבית, "בן מזל סרטן" הוא מי שנולד בין 21 ביוני ל-22 ביולי (לערך). במסורת היהודית מתייחס מזל סרטן לחודש תמוז. בלוח השנה במגילות קומראן משויך מזל סרטן לחודש סיוון. מושג זה מתייחס לרעיון שבתקופה הנתונה השמש ממוקמת באזור השמיים, המוקצה למזל סרטן האסטרולוגי. כיום, אין חפיפה בין קונסטלציית הסרטן לבין אזור השמיים של מזל סרטן בגלל נקיפת ציר כדור הארץ.
הסרטן במיתולוגיה

במיתולוגיה היוונית, הסרטן נשלח על ידי הרה כדי להפריע להרקולס במלחמתו נגד ההידרה. על אומץ ליבו, קבעה אותו הרה בכוכבים.